Държавен вестник, бр. 59, 2020 г., стр. 160

СТР.  160	
Д Ъ Р Ж А В Е Н  В Е С Т Н И К 	
БРОЙ  59
Заповед № РД-04-244 от 2.07.2020 г. свиква общо 
събрание на прокурорите за избор на членове на 
Висшия съдебен съвет и кани прокурорите във: 
Върховната касационна прокуратура и Върховна­
та административна прокуратура, апелативните 
прокуратури, Апелативната специализирана 
прокуратура, Военно-апелативната прокурату­
ра, окръжните прокуратури, Специализираната 
прокуратура, военно-окръжните прокуратури и 
районните прокуратури, да вземат участие в об­
щото събрание на прокурорите за избор на член 
на Висшия съдебен съвет, което ще се проведе в 
две последователни съботи, както следва:
– на 19.09.2020 г. в 10 ч. (първа събота) – в 
София, зала „Интер Експо център“, бул. Цари­
градско шосе № 147;
– на 26.09.2020 г. в 8 ч. (втора събота) – в Со­
фия, Съдебната палата, бул. Витоша № 2, партер 
(централно фоайе).
І. Дневен ред на събранието, което ще се 
проведе на 19.09.2020 г. в 10 ч. (първа събота):
1. откриване на събранието и обявяване броя 
на присъстващите прокурори;
2. избор на председател на събранието;
3. избор на избирателна комисия;
4. избор на избирателни секции (секционни 
комисии) и определяне на техния брой;
5. приемане на решение на общото събрание 
на прокурорите за времето за изслушване на 
всеки от кандидатите;
6. изслушване на кандидатите по азбучен ред 
и въпроси към тях.
ІІ. Дневен ред на събранието, което ще се 
проведе на 26.09.2020 г. в 8 ч. (втора събота):
1. провеждане на избор на член на Висшия 
съдебен съвет от прокурорите в съответствие с 
процедурата по чл. 32 – 37 от Правилата за про­
веждане на избори за членове на Висшия съдебен 
съвет от съдиите, прокурорите и следователите;
2. обявяване на решението на избирателната 
комисия за резултатите от избора.
ІІІ. Предложенията за член на Висшия съдебен 
съвет от прокурорите се правят при спазване 
изискванията на чл. 29в от Закона за съдебната 
власт и чл. 12 от Правилата за провеждане на 
избори за членове на Висшия съдебен съвет от 
съдиите, прокурорите и следователите, а именно: 
1. депозират се в деловодството на Висшия 
съдебен съвет – след обнародване в „Държавен 
вестник“ на свикването на общото събрание и 
не по-късно от два месеца преди първата събо­
та на провеждането му (17.07.2020 г.), заедно с 
писменото съгласие на кандидата и се обявяват 
заедно с мотивите и имената на предложителите 
на интернет страницата на Висшия съдебен съвет 
в срок до три дни от постъпването им;
2. в четиринадесетдневен срок от обявяване­
то на предложенията (3.08.2020 г.) кандидатите 
представят в писмена форма подробна автобио­
графия, мотивите си и концепция за дейността 
на Висшия съдебен съвет, както и документи за 
съответствие с изискванията на закона; в същия 
срок (3.08.2020 г.) кандидатите представят де­
кларация, свързана с несъвместимостта или за 
обстоятелства, които могат да доведат до частен 
интерес по смисъла на чл. 52 от Закона за про­
тиводействие на корупцията и за отнемане на 
незаконно придобитото имущество при вземане на 
решения, за имотното си състояние и произхода 
на средствата за придобиване на имуществото 
си по чл. 19а, ал. 1 от Закона за съдебната власт; 
документите следва да се публикуват в срок до 
три дни от представянето им (6.08.2020 г.) на 
интернет страницата на Висшия съдебен съвет;
3. становищата за кандидатите и въпросите 
към тях се представят до 4.09.2020 г. и се публи­
куват на интернет страницата на Висшия съдебен 
съвет в срок до три дни след постъпването им 
(8.09.2020 г.).
Регистрацията започва 120 минути преди 
обявения час на провеждане на събранието – в 
8 ч. на 19.09.2020 г. 
Организационно-техническата подготовка на 
събранието се извършва от администрацията на 
Висшия съдебен съвет.
Общото събрание се провежда, ако присъстват 
повече от половината от включените в изби­
рателния списък по чл. 29д, ал. 1 от Закона за 
съдебната власт прокурори. При липса на кворум 
събранието се отлага за един час по-късно и се 
провежда независимо от броя на присъстващите. 
Събранието е публично и се излъчва в реално 
време чрез интернет страницата на Висшия съ­
дебен съвет.
4948
25. – Управителният съвет на сдружение 
с нестопанска цел „Ловно-рибарско друже­
ство“ – Варна, на основание чл. 26 от ЗЮЛНЦ 
свиква общо събрание на 7.08.2020 г. в 18 ч. в 
Спортен ловно-рибарски комплекс във Варна 
при дневен ред: вземане на решение за про­
дажба на недвижими имоти, собственост на 
сдружение „Ловно-рибарско дружество“ – Ва­
рна, намиращи се в землището на с. Неофит 
Рилски, община Ветрино, с. Долище, община 
Аксаково, и с. Китка, община Аврен, област 
Варна. Поканват се всички избрани делегати на 
общите събрания на ловно-рибарските дружини 
да вземат участие в събранието. При липса на 
кворум в обявения начален час на основание 
чл. 27 от ЗЮЛНЦ събранието ще се проведе 
един час по-късно същия ден, на същото място 
и при същия дневен ред.
4927
Адрес на редакцията: 1169 София, пл. Княз Александър I № 1, тел. 02 939-35-17
e-mail: DVest@parliament.bg, rumen@parliament.bg. 
Електронна страница на „Държавен вестник“: http://dv.parliament.bg 
IBAN номерът на банковата сметка на „Държавен вестник“ е:
BG10BNBG96613100170401, BIC на БНБ – BNBGBGSD
Печат: „Алианс Принт“ – ЕООД, София 1592, ул. Илия Бешков № 3
ДЪРЖАВЕН ВЕСТНИК
ISSN 0205 – 0900